laion/Wikipedia-Exotic huggingface dataset:
יחסי דרום סודאן – סודאן

יחסי דרום סודאן–סודאן הם יחסים דיפלומטיים דו-צדדיים בין הרפובליקה של דרום סודאן לבין הרפובליקה של סודאן. שתי המדינות חולקות גבול מדיני שאורכו 2,158 קילומטרים. בשנת 1955 פרצה בסודאן מלחמת אזרחים בין הדרום הנוצרי לצפון המוסלמי. המלחמה נמשכה 17 שנים והסתיימה עם חתימת הסכם אדיס אבבה . בהסכם נקבע כי ח'רטום מבטיחה ליצור אוטונומיה באזור דרום המדינה, כמו גם הקמת צבא בו יהיו מספר שווה של קצינים בצפון ובדרום. ערבית הוכרה כשפה הרשמית היחידה בסודאן, ואנגלית קיבלה מעמד של שפה רשמית בדרום המדינה. בשנת 1983 פרצה מלחמת האזרחים הסודאנית השנייה, העמים הלא-ערבים בדרום המדינה התקוממו בגלל אי הסכמה עם מדיניות האסלאמיזציה אותה נקט נשיא סודאן, ג'עפר נומיירי. האוטונומיה של דרום סודאן חוסלה וזה היה כרוך במחאה על האוכלוסייה המקומית ועל הקמת הצבא העממי לשחרור סודאן שהחל להילחם למען עצמאות האזור. על פי הערכות שונות, בין 1.5 ל-2 מיליון תושבים בדרום סודאן מתו במלחמת האזרחים, כ-4 מיליון תושבים הפכו לפליטים. בינואר 2005 חתמו צדדי הסכסוך על הסכם נאיבאשה בקניה, לסיום הסכסוך. על פי ההסכם, סודאן התחייבה לערוך משאל עם לעצמאות בדרום סודאן, ואם תצליח, להכיר בעצמאות שטח זה. משאל העם נערך בינואר 2011, כמעט 99% מתושבי דרום סודאן הצביעו בעצמאות מח'רטום. היחסים בין המדינות החלו רשמית ב-9 ביולי 2011, מיד לאחר שהממשלה בח'רטום הכירה בעצמאות השטחים הדרומיים. עם זאת, המלחמה בין הצפון לדרום, שהובילה לחלוקת סודאן, התחדשה עד מהרה. הסכסוך נגרם על ידי שטחי גבול עתירי נפט, כמו גם מחלוקות על תשלום מעבר נפט מדרום סודאן הנושא באמצעות שטחה של סודאן, שם מתרכז זיקוק נפט. במהלך המלחמה מתו כ-1,500 איש משני הצדדים, רובם תושבי דרום סודאן. ישנה בעיה בין המדינות בתיחום הגבול: מחוז אביי בווראבה, בקורדופן הדרומית ואזור קפיה קומי בדרום דארפור הם שטחים שנויים במחלוקת. באוגוסט 2012 הסכימו המדינות לסיים את הסכסוך באמצעות קביעת אגרות עבור מעבר חומרי גלם. באמצעות תיווך האיחוד האפריקאי, אורגן בסוף ספטמבר אזור מפורז בין סודאן לדרום סודאן. The World Factbook — Central Intelligence Agency
וולסלי 15/60

דגמי וולסלי 15/60 ו-וולסלי 16/60 (באנגלית: Wolseley 15/60, Wolseley 16/60) הם מכוניות משפחתיות גדולות מתוצרת Wolseley Motors (אנ') בבעלות קונצרן הרכב הבריטי British Motor Corporation אשר יוצרו בין השנים 1958 – 1971 בבריטניה ובאוסטרליה. דגם וולסלי 15/60 יוצר בין השנים 1958–1961. דגם וולסלי 16/60 יוצר בין השנים 1961–1971. יוצרו 24,579 יחידות (דגם "וולסלי 15/60"). יוצרו 63,082 יחידות (דגם "וולסלי 16/60"). 4 דלתות. 5 נוסעים. מנוע קדמי - אורכי. מנוע בנזין. סוג הנעה: הנעה אחורית. מנוע קירור מים. מאייד יחיד מתוצרת "SU carburettor" (אנ'). קיבולת מכל דלק - 45 ליטר (דגם "וולסלי 15/60"). יחס כוח למשקל: 48.82 כ"ס ל-1,000 ק"ג. תאוצה בין 0–97 קמ"ש היא 25.6 שניות (דגם "וולסלי 15/60"). תאוצה בין 0–97 קמ"ש היא 21.4 שניות (דגם "וולסלי 16/60"). דגמי וולסלי 15/60 דגמי וולסלי 16/60 וולסלי 4/44 וולסלי 24/80 וולסלי 6/99 וולסלי 15/50 מדיה וקבצים בנושא וולסלי 15/60 בוויקישיתוף מדיה וקבצים בנושא וולסלי 16/60 בוויקישיתוף וולסלי 15/60, סרטון באתר יוטיוב וולסלי 15/60, בביצוע וולסלי 16/60, סרטון באתר יוטיוב וולסלי 16/60 - תמונה (flickr.com/photos) דגמי: וולסלי 15/60, וולסלי 16/60 classics.honestjohn.co.uk/reviews/wolseley/1560-and-1660 Robson, Graham: A-Z British Cars 1945-1980, Herridge & Sons, Devon 2006, ISBN 0-9541063-9-3 "וולסלי 15/60" sites.google.com/site/thecambridgeoxfordownersclub/vehicles/wolseley-15-60 "וולסלי 15/60", שנת 1959 - מפרט carfolio.com/specifications/models "וולסלי 16/60" wolseleyownersclub.com/wolseley-cars/farina-design/wolseley-16-60 "וולסלי 16/60" כולל תמונות classiccarauctions.co.uk/wolseley-16-60
ספקטרומטר אופטי

ספקטרומטר אופטי הוא מכשיר מדידה אופטי לצפייה בספקטרום קרינה של גופים. ספקטרוסקופיה אופטית משמשת לזיהוי של יסודות ומולקולות, הן בתרכובות כימיות במעבדה והן בחלל החיצון. בין ההישגים הבולטים של הספקטרוסקופיה נמנים מדידת ספקטרום אטום המימן שהביאה לפריצות דרך משמעותיות בתורת הקוונטים (כגון בניית מודל האטום של בוהר) וגילוי יסודות חדשים, ביניהם ההליום. תחומים שונים בספקטרום משמשים בכיווני מחקר שונים: הספקטרום הנראה משמש בעיקר לחקר מעברי אלקטרונים ברמה האטומית, ספקטרוסקופיה בתת-אדום משמשת למדידת רוטציות וויברציות מולקולריות. נוסף על ספקטרומטר אופטי קיימים גם סוגים שונים של ספקטרומטרי מסות. ישנם ספקטרומטרים בתצורות שונות רבות, המשותף לכולם הוא שבירת האור לרכיביו, כלומר הפיכת אור לקשת צבעים. מרבית הספקטרומטרים מבוססים על שימוש במנסרה, סריג או סיב אופטי. בספקטרומטר מבוסס מנסרה מקדם השבירה של אור הנכנס לזכוכית תלוי באורך הגל, קרני אור הנכנסות למנסרה נשברות לצבעים המרכיבים אותן בכיוונים שונים. התופעה זהה לקשת בענן, הנוצרת ממעבר האור בטיפות מים באוויר. בספקטרומטר מבוסס סריג אור המוחזר על ידי סריג יוצר תבנית התאבכות על המסך, ומיקומן של נקודות האור תלוי באורך הגל. צידו האחורי של תקליטור מהווה סריג מבחינה זו. שתי השיטות הבסיסיות לשימוש בספקטרוסקופ הן למדידת ספקטרום הפליטה או הבליעה של חומרים שונים. ספקטרום פליטה - גז המחומם לטמפרטורה גבוהה פולט אור. ספקטרום האור הנפלט מורכב מסדרה של קווים בדידים המייצגים את קווי הפליטה של החומר המאיר. ספקטרום בליעה - בשיטה זאת אור לבן המכיל רצף של תדרים עובר דרך חומר. הספקטרום שנוצר מכיל קווים שחורים המייצגים את התדרים שבהם החומר מסוגל לבלוע אור. בתקופתו של ניוטון היה נהוג להניח שספקטרום השמש הוא ספקטרום רציף כלומר, האור שפולטת השמש מכיל בתוכו את כל צבעי האור. ב-1814 גילה המדען הגרמני יוזף פראונהופר את הימצאותם של "פסים שחורים" בספקטרום הפליטה של השמש. את התופעה הסביר המדען הגרמני גוסטב קירכהוף. תגליתו הייתה כי כל יסוד במצב צבירה גזי בולע גלי אור באורך גל זהה לאלה שהוא פולט. ב-1800 ויליאם הרשל הציג בפני החברה המלכותית בלונדון ניסוי בו שם מדחום מעבר לצבע האדום שנוצר על ידי מנסרה, טמפרטורת המדחום עלתה וכך נתגלתה הקרינה התת-אדומה. צפייה בקווי הפליטה של מימן והתאמתם לתאוריה לפי מכניקת הקוונטים. גילוי היסוד הליום בספקטרום הבליעה של השמש. גילויו של חוק האבל וגילוי כוכבי לכת חוץ-שמשיים על ידי שימוש באפקט דופלר. גילוי הקרינה התת-אדומה על ידי שימוש במנסרה. ספקטרוסקופיה אנליזה ספקטרוגרפית החזרת אור שבירת אור מדיה וקבצים בנושא ספקטרומטר אופטי בוויקישיתוף ספקטרופיה מתוך: מדע -עתון מדעי לכל הערך "ספקטרוסקופ פשוט לבנייה עצמית", באתר אסטרופדיה
יחסי הממלכה המאוחדת – מונטנגרו

יחסי הממלכה המאוחדת–מונטנגרו, או יחסי בריטניה–מונטנגרו, הם יחסי החוץ בין מונטנגרו לבריטניה. בשנת 1878 בריטניה הכירה בנסיכות מונטנגרו כמדינה עצמאית וריבונית על ידי קונגרס ברלין. באותה תקופה בריטניה שמרה על שגרירות בבירת המלוכה, צטיניה. שגרירות בריטניה לשעבר בצטיניה עדיין עומדת כיום והיא כיום בית האקדמיה למוזיקה באוניברסיטת מונטנגרו. לאחר פירוק סרביה ומונטנגרו, בריטניה הכירה במונטנגרו כמדינה עצמאית וכוננה יחסים דיפלומטיים ב-13 ביוני 2006. בריטניה שדרגה אז את המשרד הבריטי בפודגוריצה. הדוכס מיורק ביקר במונטנגרו כדי לפתוח רשמית את השגרירות הבריטית החדשה בפודגוריצה במרץ 2009. מונטנגרו פתחה שגרירות בלונדון בספטמבר 2007 (שגרירות סרביה ומונטנגרו לשעבר בלונדון הפכה לשגרירות סרביה ב-5 ביוני 2006). המועצה הבריטית פועלת בפודגוריצה מאז 1994, והיא ממוקמת בשיתוף עם השגרירות. המועצה הבריטית במונטנגרו מטפחת יחסי תרבות בין בריטניה ומונטנגרו באמצעות עבודות הפרויקט שלה בתחומי החינוך, התעשיות היצירתיות, הממשל והשפה האנגלית, וכן באמצעות תחזוקה ופיתוח רשתות עם ארגונים ממשלתיים, לא ממשלתיים ובינלאומיים באופן מקומי. מפקד בריטניה ב-2001 רשם 31,244 אנשים שנולדו במדינת סרביה ומונטנגרו לשעבר, שהם כיום המדינות העצמאיות של סרביה ומונטנגרו. בריטניה תומכת בתוקף בחברות מונטנגרו באיחוד האירופי ובנאט"ו. מדיה וקבצים בנושא יחסי הממלכה המאוחדת – מונטנגרו בוויקישיתוף "Country Profile:". Montenegro. Government Web Archives. אורכב מ-המקור ב-12 בדצמבר 2012. נבדק ב-21 בנובמבר 2014. {{cite web}}: (עזרה) "Country-of-birth database". Organisation for Economic Co-operation and Development. נבדק ב-2008-09-20. "Owen Jenkins of Foreign Office: United Kingdom to provide support to Montenegro's EU, NATO bid". GOVERNMENT OF MONTENEGRO. נבדק ב-21 בנובמבר 2014. {{cite web}}: (עזרה)
פרביס אליסון

פרביס אליסון (באנגלית: Pervis Ellison; נולד ב-3 באפריל 1967) הוא כדורסלן עבר אמריקאי, אשר שיחק בליגת ה-NBA בין השנים 1989–2000. נלקח בבחירה הראשונה של דראפט 1989 לאחר שהוביל את אוניברסיטת לואיוויל לזכייה בטורניר אליפות המכללות. ממוצעיו הכוללים לאורך הקריירה ב-NBA הם 9.5 נקודות, 6.7 ריבאונדים, 1.5 אסיסטים ו-1.6 חסימות למשחק. אליסון נולד וגדל בעיר סוואנה שבג'ורג'יה, ובשנת 1985 החל ללמוד באוניברסיטת לואיוויל. בעונתו הראשונה בקבוצת הכדורסל של האוניברסיטה סייע לה לזכות באליפות המכללות השנייה בתולדותיה, עם ממוצעים של 13.1 נקודות, 8.2 ריבאונדים ו-2.4 חסימות למשחק. במשחק הגמר מול אוניברסיטת דיוק הצטיין אליסון עם 25 נקודות, ובסיומו זכה בתואר "השחקן המצטיין של הפיינל פור"; בכך היה הפרשמן השני אי פעם שזוכה בפרס (אחרי ארני פרין בשנת 1944). ב-3 העונות הבאות בלואיוויל המשיך להציג יכולת טובה עם ממוצעים של 16.8 נקודות, 8.6 ריבאונדים ו-2.9 חסימות למשחק, אך קבוצתו לא עברה את שלב שמינית הגמר (NCAA Sweet Sixteen). בדראפט ה-NBA‏ 1989 נלקח אליסון בבחירה הראשונה, על ידי סקרמנטו קינגס. בעונת הרוקי שלו שותף ב-34 משחקים בלבד בשל פציעה, וקלע 8.0 נקודות בממוצע למשחק. לאחר עונה אחת בסקרמנטו הועבר לוושינגטון בולטס בטרייד משולש עם יוטה ג'אז, במסגרתו נשלח לג'אז ג'ף מלון. בעונתו הראשונה בוושינגטון קלע אליסון 10.4 נקודות למשחק כשחקן ספסל, אך בעונה העוקבת הפך לאחד השחקנים המובילים של הקבוצה ורשם ממוצעים של 20.0 נקודות, 11.4 ריבאונדים ו-2.7 חסימות למשחק. בסיום העונה זכה בפרס השחקן המשתפר של העונה ב-NBA. בעונת 1992/1993 שמר על יכולת גבוהה עם 17.4 נקודות למשחק, בטרם סבל מפציעות בברכיו אשר הגבילו אותו עד לסיום הקריירה. לקראת עונת 1994/1995 חתם על חוזה בבוסטון סלטיקס, ובסיומה השתתף בפעם היחידה בקריירה במשחקי הפלייאוף. ב-6 עונותיו עם הסלטיקס שותף בסך הכול ב-193 מתוך 492 משחקי קבוצתו, בשל פציעות שונות בברכיו ובבוהן רגלו הימנית. באוקטובר 2000 חתם על חוזה בסיאטל סופרסוניקס, אך שוחרר ממנה כעבור כחודשיים לאחר 9 משחקים בלבד, ומאז לא שב לשחק. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של אליסון, באתר basketball-reference.com סטטיסטיקות המשחק בין לואיוויל לדיוק, באתר sports-reference.com כשאליסון הוביל את לואיוויל לאליפות המכללות, באתר vice.com,‏ 4 באפריל 2016 סטטיסטיקות המכללות של אליסון, באתר sports-reference.com רשימת הנבחרים בדראפט 1989, באתר basketball-reference.com אליסון חותם על חוזה בבוסטון, באתר upi.com,‏ 1 באוגוסט 1994 מה קרה לפרביס אליסון?, באתר celticslife.com,‏ 15 בינואר 2015
יחסי מונטנגרו – מקדוניה הצפונית

יחסי מונטנגרו–מקדוניה הצפונית הם יחסי החוץ בין מונטנגרו לרפובליקה הצפונית של מקדוניה. משרד החוץ המקדוני קובע כי לשתי המדינות יש קשרים פוליטיים מצוינים, ללא כל סוגיות גלויות בין המדינות. שתי המדינות העצמאיות כיום של מונטנגרו וצפון מקדוניה חולקות היסטוריה משותפת, שכן שתיהן היו רפובליקות מכוננות של הרפובליקה הפדרלית הסוציאליסטית של יוגוסלביה. כאשר יוגוסלביה החלה להתפרק בראשית שנות ה-90 של המאה ה-20, שתי הרפובליקות היוגוסלביות סלובניה וקרואטיה הכריזו על עצמאות מיוגוסלביה ב-25 ביוני 1991. הרפובליקה של מקדוניה הצביעה על משאל עם ב-8 בספטמבר 1991 בעד מדינה ריבונית והכריזה גם על עצמאות. מונטנגרו ארגנה גם משאל עם לעצמאות, אך החליטה להישאר ביוגוסלביה. באפריל 1992 הקימו הרפובליקות היוגוסלביות הנותרות מונטנגרו וסרביה את הרפובליקה הפדרלית של יוגוסלביה. היחסים הדיפלומטיים בין הרפובליקה הפדרלית של יוגוסלביה לרפובליקה של מקדוניה נקבעו ב-8 באפריל 1996. היחסים בין המדינות היו יציבים וידידותיים. בשנת 2003 שונה שמה של הרפובליקה הפדרלית של יוגוסלביה "לאיחוד המדינה של סרביה ומונטנגרו", דבר המשקף את שני החלקים (הרפובליקות) מהם הוא מורכב. בשנת 2006 קיימה מונטנגרו משאל עם שני על עצמאותה. משאל העם היה מוצלח ומונטנגרו הפכה למדינה ריבונית, ובכך התפרקה סרביה ומונטנגרו וכתוצאה מכך סרביה הפכה למדינה עצמאית. היחסים הדיפלומטיים בין מונטנגרו למקדוניה כוננו ב-14 ביוני 2006. בין המדינות מתקיימים יחסים קרובים, ושתיהן חולקות את המטרה המשותפת להצטרף לאיחוד האירופי. מונטנגרו הייתה גם בין 131 מדינות בעולם שהכירו במקדוניה בשמה החוקתי לפני ששינתה את שמה למקדוניה הצפונית. יש מספר קטן של מונטנגרים החיים בצפון מקדוניה. על פי המפקד האחרון שנערך במקדוניה בשנת 2002, המיעוט המונטנגרי מהווה 2,003 תושבים, שהם כ־0.1% מכלל אוכלוסיית מקדוניה. מיעוט מקדוני קטן קיים גם במונטנגרו. המפקד האחרון שנערך בשנת 2003 הראה כי 819 אנשים הצהירו על עצמם כמקדוניים, שהם 0.13% מכלל אוכלוסיית מונטנגרו. מונטנגרו מחזיקה במקדוניה הצפונית שגרירות בסקופיה וקונסוליות בביטולה ובשטיפ. מאידך, מקדוניה הצפונית מחזיקה במונטנגרו שגרירות בפודגוריצה בלבד. מדיה וקבצים בנושא יחסי מונטנגרו – מקדוניה הצפונית בוויקישיתוף Macedonian Information Agency Ivanov-Vujanovic: There's room for economic improvement between Macedonia and Montenegro Republic of Serbia - Ministry of Foreign Affairs Republic of Macedonia - Ministry of Foreign Affairs Bolivia is 131. country to use Macedonia's constitutional name Ekonom:east Media Group. 20-01-2011 Southeast European Times Macedonia welcomes Canadian recognition of constitutional name Net Press Македонија лута на соседите поради името Statistical Office of the Republic of Montenegro - MONSTAT אתר על יחסי מדינות
אמאדו דיאוורה

אמאדו דיאוורה (בצרפתית: Amadou Diawara; נולד ב-17 ביולי 1997) הוא כדורגלן גינאי המשחק בעמדת הקשר ההגנתי באנדרלכט ובנבחרת גינאה. בשנת 2014, דיאוורה הצטרף לשורות סן מרינו מהליגה פרו (הליגה השלישית בטיבה במדינה), שבה שיחק עונה אחת. בזמן ששיחק בסן מרינו, הוא היה על הכוונת של המנהל הספורטיבי של בולוניה 1909, פנטאלו קורבינו, והאחרון אכן החתים אותו בבולוניה ביולי 2015 תמורת 420 אלף יורו. ב-22 באוגוסט 2015, דיאוורה ערך את הופעת הבכורה שלו בסרייה א' במשחק חוץ נגד לאציו, כשנכנס כמחליף של לורנצו קריסטיג' בדקה ה-84. ב-26 באוגוסט 2016, דיאוורה חתם בשורות נאפולי. ב-17 באוקטובר 2017, הוא הבקיע את שער הבכורה שלו בקבוצה מפנדל נגד מנצ'סטר סיטי במסגרת ליגת האלופות. ב-8 באפריל 2018, הוא הבקיע את שער הבכורה שלו בליגה נגד קייבו ורונה. ב-1 ביולי 2019, דיאוורה חתם בשורותיה של רומא עד שנת 2024. ב-1 בספטמבר 2019, דיאוורה ערך את הופעת הבכורה שלו במדי הזאבים, כשנכנס כמחליף של אלסנדרו פלורנצי בדקה ה-89 במסגרת הדרבי של רומא נגד לאציו, משחק שנגמר בתוצאת תיקו אחת. ב-31 באוגוסט 2022 חתם באנדרלכט. דיאוורה נולד בגינאה, אך שיחק כדורגל באיטליה מאז שנת 2014, וכתוצאה מכך קיבל אזרחות איטלקית. מאמן נבחרת איטליה לשעבר, ג'מפייארו ונטורה, ניסה לגייס אותו לשורות הנבחרת בשנת 2018. לעומת זאת, הוא נשבע אמונים לנבחרת גינאה בחודש של מרץ של אותה השנה, ואף קיבל זימון לנבחרת בחודש אוקטובר. ב-12 באוקטובר 2018, דיאוורה ערך את הופעת הבכורה שלו במדים הלאומיים בניצחון 0–2 על נבחרת רואנדה במסגרת מוקדמות גביע אפריקה לאומות 2019. נכלל בסגל נבחרת גינאה לטורניר גביע אפריקה לאומות 2023. נכלל בסגל הנבחרת האולימפית של גינאה לטורניר הכדורגל באולימפיאדת פריז (2024). רומא קונפרנס ליג (1): 2021/22 מדיה וקבצים בנושא אמאדו דיאוורה בוויקישיתוף אמאדו דיאוורה, ברשת החברתית אינסטגרם אמאדו דיאוורה, באתר Transfermarkt אמאדו דיאוורה, באתר Soccerway אמאדו דיאוורה, באתר WorldFootball.net אמאדו דיאוורה, באתר National Football Teams אמאדו דיאוורה, באתר FootballDatabase.eu הפרופיל של דיאוורה באתר הרשמי של רומא קשרה החדש של בולוניה על הכוונת של צ'לסי נאפולי הודיעה על רכישת דיאוורה Jason Burt; JJ Bull, ‏Man City 2 Napoli 1: Sensational City survive late pressure to pass first real test of the season, The Telegraph, 17 October 2017 רומא משלימה את מעברו של אמאדו דיאוורה לשורותיה אמאדו דיאוורה: "זה תמיד היה גינאה ולא איטליה" דיאוורה יכול להוות פתרון לנבחרת האיטלקית נבחרת גינאה זימנה את אמאדו דיאוורה Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית) 18 joueurs, 4 réservistes, voici le groupe retenu par le sélectionneur Kaba Diawara en vue des JO Paris 2024 בחשבון הפייסבוק הרשמי של פדרציית הכדורגל הגינאית, 4 ביולי 2024 (בצרפתית)
יחסי מונטנגרו–קרואטיה

יחסי מונטנגרו–קרואטיה הם יחסי החוץ בין קרואטיה למונטנגרו. מאז סיום מלחמת העצמאות הקרואטית, היחסים היו ברובם חיוביים, אך קיים סכסוך גבול בין המדינות. מונטנגרית וקרואטית, הן שפות רשמיות במונטנגרו וקרואטיה בהתאמה, הן מובנות הדדית, מתוקף היותן ניבים תקניים של סרבו-קרואטית. בסוף 2002 אימצו קרואטיה וסרביה ומונטנגרו הסכם ביניים ליישוב המחלוקת לגבי חצי האי פרבלאקה (אנ') בכניסה למפרץ קוטור לטובת קרואטיה, מה שאפשר את נסיגת משימת הניטור של האו"ם. הסכם זה חל על מונטנגרו מאז עצמאותה. שתי המדינות הסכימו ליישב את כל המחלוקות האפשריות בבית הדין הבינלאומי לצדק בהאג. קרואטיה הכירה בעצמאות מונטנגרו ב-12 ביוני 2006. שתי המדינות כוננו יחסים דיפלומטיים ב-7 ביולי 2006. לקרואטיה שגרירות בפודגוריצה וקונסוליה כללית בקוטור. למונטנגרו שגרירות בזאגרב. היחסים בין המדינות מקודמים באמצעות אגודת הידידות הקרואטית-מונטנגרית "קרואטיה-מונטנגרינה". מדיה וקבצים בנושא יחסי מונטנגרו–קרואטיה בוויקישיתוף "Ponovno otkrivena Duklja!". Glas Slavonije (בקרואטית). 2008-12-05. אורכב מ-המקור ב-19 ביולי 2011. {{cite news}}: (עזרה)
יחסי ברבדוס–יוון

יחסי ברבדוס–יוון הם היחסים הדיפלומטיים הרשמיים שבין ברבדוס לבין הרפובליקה ההלנית. בין הרפובליקה ההלנית לבין ברבדוס מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה ברבדוס לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בברבדוס ואין יוונים שמתגוררים במדינה עצמאית. אזרחי ברבדוס המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לברבדוס יכולים לעשות זאת ללא אשרה למשך שישה חודשים. יוון אינה מיוצגת בברבדוס, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על ברבדוס. ברבדוס אינה מיוצגת ביוון, הן בדרג השגרירות והן בדרג הקונסולרי. Barbados, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
יחסי טרינידד וטובגו – יוון

יחסי טרינידד וטובגו–יוון הם היחסים הדיפלומטיים הרשמיים שבין הרפובליקה של טרינידד וטובגו לבין הרפובליקה ההלנית. בין הרפובליקה ההלנית לבין טרינידד וטובגו מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה טרינידד וטובגו לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בטרינידד וטובגו ואין יוונים שמתגוררים במדינה עצמאית. אזרחי טרינידד וטובגו המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לטרינידד וטובגו יכולים לעשות זאת ללא אשרה למשך 90 יום. יוון אינה מיוצגת בטרינידד וטובגו, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על טרינידד וטובגו. טרינידד וטובגו אינה מיוצגת ביוון, הן בדרג השגרירות והן בדרג הקונסולרי. Trinidad and Tobago, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
יחסי אנטיגואה וברבודה – יוון

יחסי אנטיגואה וברבודה–יוון הם היחסים הדיפלומטיים הרשמיים שבין אנטיגואה וברבודה לבין הרפובליקה ההלנית. בין הרפובליקה ההלנית לבין אנטיגואה וברבודה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה אנטיגואה וברבודה לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת באנטיגואה וברבודה ואין יוונים שמתגוררים במדינה עצמאית. אזרחי אנטיגואה וברבודה המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לאנטיגואה וברבודה יכולים לעשות זאת גם הם ללא אשרה. יוון אינה מיוצגת באנטיגואה וברבודה, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על אנטיגואה וברבודה. אנטיגואה וברבודה מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה. Antigua and Barbuda, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני EMBASSY OF ANTIGUA AND BARBUDA IN ATHENS, GREECE
יחסי אנדורה–יוון

יחסי אנדורה–יוון הם היחסים הדיפלומטיים הרשמיים שבין נסיכות אנדורה לבין הרפובליקה ההלנית. בין הרפובליקה ההלנית לבין נסיכות אנדורה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה אנדורה לתמוך בהצעות היווניות ולהפך". קיימים אזרחים יוונים המתגוררים באנדורה אך אין שם קהילה יוונית. תיירים יוונים רבים בשנה נוסעים לאנדורה. אזרחי יוון המבקשים לנסוע ולשהות באנדורה יכולים לעשות זאת בחופשיות וללא אשרה. אזרחי אנדורה המבקשים לנסוע ולשהות ביוון יכולים לעשות זאת בחופשיות וללא אשרה. יוון אינה מיוצגת באנדורה, הן בדרג השגרירות והן בדרג הקונסולרי. יוון האמינה את שגרירותה שבמדריד, בירת ספרד, על אנדורה. אנדורה אינה מיוצגת ביוון, הן בדרג השגרירות והן בדרג הקונסולרי. מדיה וקבצים בנושא יחסי אנדורה–יוון בוויקישיתוף Andorra, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
יחסי דומיניקה–יוון

יחסי דומיניקה–יוון הם היחסים הדיפלומטיים הרשמיים שבין קהיליית דומיניקה לבין הרפובליקה ההלנית. בין הרפובליקה ההלנית לבין קהיליית דומיניקה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה דומיניקה לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בדומיניקה ואין יוונים שמתגוררים במדינה עצמאית. אזרחי יוון המבקשים לנסוע ולשהות בדומיניקה יכולים לעשות זאת בחופשיות וללא אשרה למשך תשעים ימים. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה. יוון אינה מיוצגת בדומיניקה, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על דומיניקה. דומיניקה אינה מיוצגת ביוון, הן בדרג השגרירות והן בדרג הקונסולרי. מדיה וקבצים בנושא יחסי דומיניקה–יוון בוויקישיתוף Dominica, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
יחסי איי בהאמה – יוון

יחסי איי בהאמה–יוון הם היחסים הדיפלומטיים הרשמיים שבין קהיליית איי בהאמה לבין הרפובליקה ההלנית. בין הרפובליקה ההלנית לבין קהיליית איי בהאמה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה איי בהאמה לתמוך בהצעות היווניות ולהפך". בקהיליית איי בהאמה נמצאת קהילה יוונית קטנה ובבעלותה מסעדה יוונית באזור מפרץ נסאו. האי מהווה מקום תיירותי יוקרתי אותו פוקדים מבקרים יוונים באופן יומיומי. אזרחי יוון המבקשים לנסוע ולשהות באיי בהאמה יכולים לעשות זאת בחופשיות וללא אשרה. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה. יוון אינה מיוצגת באיי בהאמה בדרג השגרירות אלא האמינה את שגרירותה שבקראקס, בירת ונצואלה, על איי בהאמה. יוון מיוצגת באיי בהאמה בדרג הקונסולרי באמצעות קונסוליה רשמית שהיא מחזיקה בנסאו, בירת המדינה. איי בהאמה אינה מיוצגת ביוון בדרג השגרירות. איי בהאמה מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה. Bahamas, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני CONSULATE OF GREECE IN NASSAU, BAHAMAS CONSULATE OF THE BAHAMAS IN ATHENS, GREECE
קריליה סובייטוב סמרה (כדורגל חופים)

קריליה סובייטוב סמרה הוא מועדון כדורגל חופים מהעיר סמרה שהוקם ב-9 ביוני 2010 על בסיס מועדון "ספוטניק סמרה" והתמודד במסגרות כדורגל החופים הבכירות ברוסיה. הטורניר הרשמי הראשון שבו השתתף המועדון היה ליגת עבר הוולגה בכדורגל חופים שנערכה ביוני 2010. באותה השנה קריליה סובייטוב הגיעה עד לגמר הטורניר. ביולי 2010 הקבוצה השתתפה בטורניר הגביע הלאומי בכדורגל חופים ואף זכתה בו במפתיע לאחר שגברה על קבוצת IBS סנקט פטרבורג בתוצאה 3–4 הדרמטית. הישג השיא של המועדון במפעלים האירופיים הוא הגעה למקום השישי של גביע אירופה לאלופות בעונת 2020. סגל נכון לגביע אירופה לאלופות 2020 מאמן: יבגני סוזואב. אליפות רוסיה בכדורגל חופים סגנות (1): 2015 מקום שלישי (2): 2011, 2019 הגביע הרוסי בכדורגל חופים זכייה (1): 2010 גמר (1): 2015 קריליה סובייטוב סמרה באתר Beach Soccer Russia קריליה סובייטוב סמרה באתר www.beachsoccer.ru ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.